پاکستان کې تښتول شوي امریکائي میرمن د هغه د ازادولو غوښتنه کړې
وران وائینسټین کال ٢٠١١ کې لاهور کې د خپل کور نه د روژې په میاشت کې وسله والو تښتولی دی. د هغه د بې درکه کیدو ورسته القاعده په انټرنیټ د هغه وډیو پیغامونه نشر کړې دي
واشنگټن — پاکستان کې درې کاله وړاندې تښتول شوي امریکائي تن وارن وائینسټین میرمن ایلین وائینسټین ډیوه ریډیو سره یوه خصوصي مرکه کې د هغه تښتونکو ته اپیل کړی چې هغه دې د انساني خواخوږۍ په بنیاد پریښدي. ایلین وايي ټوله کورنۍ د هغه په جدائي کې غمژنه ده ځکه چې د هغه د ټول ژوند مرکز د نمسا نمسو خوشحالي وه. میرمن ایلین وائینسټین په ژړوغونې انداز کې خپل پیغام کې وارن وائینسټین ته وویل زمونږ هیر نه يي او ستا د راخوشي کولو دپاره زمونږ چې څه هم وس وي هغه به کوو. وران وائینسټین کال ٢٠١١ کې لاهور کې د خپل کور نه د روژې په میاشت کې وسله والو تښتولی دی. د هغه د بې درکه کیدو ورسته القاعده په انټرنیټ د هغه وډیو پیغامونه نشر کړې دي. خو د هغه میرمن ایلین وویل هغوي ته نه ده معلومه چې وران وائینسټین د چا په ولکه کې دی او یا چرته دی. ډیوه ریډیو ټیلې وژن سره مرکه کې ایلین د خپل خاوند په هکله وویل چې هغه یو عام امریکنی دی چې پاکستان کې د پرمختیه په منصوبو يي کار کولو او د تیښتونکو کومې غوښتنې د هغه سر نشې پوره کیدلی. میرمن ایلین وویل په تیرو دریو کالو کې يي د وارن وائینسټین سره هیڅ رابطه نه ده شوي او نه ددې تښتونکو ورته دده د خوشي کولو په بدل کې څه غوښتنې وړاندې کړې دي. میرمن ایلین وویل د امریکا او پاکستان حکومت سره په رابطو کې دي او دوي ته يي ډاډ ورکړی دی چې دوي څه هم کولی شي د وارن وائینسټین د ازادولو دپاره به يي کوي.